ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
9 ก.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน ท่ามกลางการเก็งกำไรหุ้นที่รับประโยชน์จากค่าเงินบาทที่มีแนวโน้มอ่อนค่า ประกอบกับความหวังต่อการฟื้นตัวเศรษฐกิจไทยหลังการเข้ามาของทีมเศรษฐกิจชุดใหม่หนุน ปิดตลาดภาคเช้าดัชนีเปลี่ยนแปลง +10.85 จุด มาที่ระดับ 1,390.17 จุด ด้วยมูลค่าการซื้อขายที่ระดับ 2.2 หมื่นล้านบาท
แนวโน้ม ภาคบ่าย
ประเมินดัชนีมีแนวโน้มปรับตัวเพิ่มขึ้นต่อ มองกลุ่มที่น่าสนใจสำหรับการเพิ่มน้ำหนักในหุ้นขนาดใหญ่คือกลุ่ม ICT เรามอง Mobile Operator (ADVANC, DTAC, TRUE) จะได้รับโมเมนตัมบวกในระยะกลาง จากประเด็นการเปิดประมูล เราแนะนำทยอยสะสม สำหรับการเก็งกำไรในภาคบ่ายแนะนำกลุ่มรับเหมาก่อสร้าง ดักประเด็นความคืบหน้าของโครงการภาครัฐจากกระทรวงคมนาคม
วิเคราะห์ทางเทคนิค
TPOLY ราคาปิด 3.76 บาท
แนวรับ 3.72 บาท            แนวต้าน 4.00 บาท
แนว cut loss หากใกล้จะหลุด 3.66 บาท
กราฟ TPOLY ลงลึก และทำให้ RSI เข้าสู่แนว Oversold  จนเกิด Double bottom ซึ่งเป็นสัญญาณการดีดตัวในอดีต ขณะที่กราฟแท่งเทียนโค้งตัวเป็น V-shape ทำให้เราคาดว่าจะมี bottom out ทางเทคนิคดีดตัวเข้าใกล้ 4 บาท  แนะนำซื้อเก็งกำไร
เด็กแนว
SPPT  ราคาหุ้นเด้งตัวขึ้นมาเช้านี้ นอกจากเจอกระแสการเก็งกำไรหุ้นเล็กตัวเบาแล้วนั้น  SPPT จะมีแววพลิกสถานะกำไรในครึ่งปีหลัง เพราะค่าบาทที่อ่อนตัวรุนแรง ทำให้ออเดอร์สินค้าอิเล็กทรอนิกส์ไหลกลับเข้ามาบานตะไท ถือว่าสิ่งที่เลวร้ายสุดได้ผ่านพ้นไปแล้วจากนี้ไปมีแต่พลิกฟื้น ราคาหุ้นจึงถือว่าเข้าสู่ระยะ bottom ที่ใครมองไกลให้สะสมถ้าหากทีมเศรษฐกิจยังคงขยันอย่างนี้  การเมืองสงบแบบนี้ก็ฉลุย  และที่ต้องรอฟังก็คือการประกาศได้ MOU ก่อสร้างโรงไฟฟ้า และสัญญาขายไฟกับการไฟฟ้า  ที่บริษัทเตรียมจะไปลงทุนโรงไฟฟ้าขยะขนาด 4MW อันนี้น่าสนใจไม่แพ้กัน เพราะนี่คือธุรกิจอันใหม่ที่จะตั้งต้นให้บริษัทมีรายได้สม่ำเสมอแบบเป็นก้อน  เด็กแนวจึงว่า SPPT ไม่น่าจะมีอะไรตกต่ำอีกต่อไป คนที่เริ่มเห็นธุรกิจ  หรือคนในวงการเครื่องไฟฟ้าเท่านั้นที่มองออก คงหันกลับเข้าซื้อในช่วงราคาถูกนี่เอง ด้านกราฟปิดไม่อยู่ เพราะมันพุ่งขึ้น มองต้านเบาๆ 3.26 บาท เก็งกำไรกันไปตามจังหวะนะคร๊าบบบ 
PRIN  อสังหาทยอยมากันเป็นขบวน  ด้วยเหตุผลของราคาหุ้นที่ต่ำเกินไป  และความคาดหวังนโยบายกระตุ้นด้านภาษี จึงมองว่ากลุ่มนี้น่าจะ bottom ของราคาหุ้นแล้ว การเล่นแบบยกแผงมีโอกาสเกิดขึ้นได้ไม่ยาก แต่ที่เลือก PRIN เพราะมองว่า ราคาที่อยู่อาศัยของปรินศิริ ก็ไม่สูงมากแผนกระตุ้นช่วยเพิ่มยอดขายได้สบายๆ อีกทั้งหลังจากการเข้าถือหุ้นของกลุ่มทุนใหญ่ KPN จะทำให้ PRIN นั้นมีแต่ดีขึ้นไม่แย่ไปกว่าที่เป็นอยู่อีกแล้ว  และอย่าลืมว่า Book value สูงระดับ 3.10 บาท ราคาหุ้นจะต่ำแบบนี้มันไม่สมเหตุผลด้วยประการทั้งปวง ซื้อสะสมกันแบบใจเย็นไว้ราคาต้องสูงกว่านี้ในหลักการ ส่วนกราฟเล่นตามสัญญาณซื้อมีแนวต้าน 2.10 บาทขอให้โชคดี